**1/2016. Elnökségi Határozat:**

Az évadnyitó közgyűlés időpontja: 2016.02.12. 14.00 óra

Helyszín: Magyar Sport Háza, Budapest, Istvánmezei út 1-3, emelet

Napirendje: Elnökválasztás, tájékoztatás a 2016-os versenyszezonról.

Jelölőbizottság tagjai: Ballabás Katalin, dr. Tamás Zsolt, dr. Varga Katalin

**2/2016. Elnökségi Határozat**

A Szakág a Reklám, Médiareklám és Sportruházat kategóriában szereplő kiadásokat határozatlan időre megszünteti.

**3/2016. Elnökségi Határozat**

A Szakág a 2016. évre nem veszi bérbe az Endurance Team Styria-tól a digitális pulzusmérőket. Nyitva hagyja ugyanakkor annak lehetőségét, hogy egy jobb minőségű és jobb ár-érték arányú rendszert bérbe vegyen, adott esetben megvásároljon saját részre a szakág.

**4/2016. Elnökségi Határozat**

A Szakág különválasztja a versenyrendezők és a Szakág költségvetését. Ennek értelmében a versenyszervezők bevételeiből a Szakág semmilyen részesedésre nem tart igényt. A versenyszervezők kötelesek ugyanakkor minden, a versennyel kapcsolatos költséget állni, így a bírók- és állatorvosok díját, illetve a kupákat is.

**5/2016. Elnökségi határozat**

A mai naptól kezdve a 80 km-es versenyek egy résztvevő esetén is elindulnak.

Fentiek megtárgyalása után 4 szavazattal és két ellenszavazattal az elnökség az alábbi határozatot hozta:

**6/2016. Elnökségi határozat**

A 2016-os szezontól kezdve a Regionális Bajnokság átalakul. A neve Országos Bajnokság II., és minden magyarországi régió lovasai részt vehetnek a pontgyűjtésben.